220 



L.'s Mening ikke, fordi de frygte Lyset — thi de, som han 

 holdt i Glaskar hjemme hos sig selv, lode sig end ikke 

 af det direkte Sollys fordrive fra de Gange, som de havde 

 anlagt op mod Glasset — men for at bevare en vis Fug- 

 tighed og for at holde Luften ude. Alt for stor Fugtig- 

 hed er dem for øvrigt lige saa skadelig som alt for stor 

 Tørhed. 



Foruden Bygningsarbejderne have Arbejderne at 

 sørge for Larverne og Nymferne, maaske ogsaa for Hannerne 

 og Hunnerne. L. har set dem. made Nymferne; de stode 

 da lige over for hinanden, Mund mod Mund, og Nymfen 

 modtog fra Arbejderens Munddele et halvflydende Stof, 

 som denne gylpede op til den. Dog antager L., at alle 

 Klasser af Individer i Regelen sørge for sig selv, og 

 han har heller ikke set noget til opsamlede Fødemidler. 

 Æggene ere Gjenstand for en ganske særlig Omhu fra 

 Arbejdernes Side; naar man aabner en Gang, som inde- 

 holder Æg, ser man hver Arbejder ile bort med 5—6 ad 

 Gangen, og forærer man dem et Parti fremmede Æg, 

 der tilhøre en anden Rede, vise de den samme Iver for 

 at bringe disse i Sikkerhed i den indre Del af Reden. 

 L. har ogsaa ofte set Arbejdere rense Nymferne meget 

 omhyggelig, tage deres Ben og Følehorn ganske blidt i 

 Munden og slikke dem. Er en Nymfe bleven saaret, 

 kunne to eller tre Arbejdere ses beskæftigede med at vise 

 den Omhu. Naar Nymfernes endelige Forvandling staar 

 for Døren, er alle paa Benene: Soldater, Arbejdere 

 og Larver; dog har L. ikke set iVrbejderne træde hjæl- 

 pende til ved Nymfernes Hudskifte, men at de gjøre det, 

 kan næppe betvivles, da han ofte har set gamle Arbejdere, 

 ja endog Larver af kjønnede Termitter hjælpe til ved de 

 unge Soldaters og Arbejderes sidste Hudskifte. Arbejderne 



